40 AXEL ANTHON BJØRNBO. 
Indlandsisens Gaader. Sammen med Berggren vandrede han ca. 56 
km ind over selve Indlandsisen til en Højde af ca. 700 Meter. 
Allerede i de folgende tre Aar udvidedes Kendskabet til Grøn- 
lands Kystomraade betydeligt, idet en amerikansk Expedition under 
C. F. Hall trængte et Stykke videre frem i Kanes og Hayes’ Fodspor 
paa Vejen til det „aabne Polarhav“. Langs Grønlands Nordvestkyst 
naaede hans Skib „Polaris“ gennem Smith-Sund, Kennedy-Kanal 
og dens hidtil ukendte Fortsættelse Robeson-Kanal op til den 82de 
Breddegrad, d. у. $. ud i den Bugt af Polarbassinet, som har faaet 
Navnet Lincoln-Sø. Hall var altsaa den første, der naaede langs 
Den første Moskusoxe fældes under Polaris? Ophold paa Grønlands Nordvestkyst. 
Grønlands Vestkyst ud i Polarhavet, ikke det aabne, men det "dybe, 
isdækkede Polarhav. Hans Skib overvintrede i en Bugt (nu kaldet 
Polaris-Bugt) paa den grønlandske Kyst under 81° 38' n. Br., nord- 
ligere end noget Skib hidtil havde tilbragt nogen Vinter og det nord- 
ligste Sted, noget Skib overhovedet har overvintret ved Grønlands 
Kyster. Allerede den 8. November døde Hall dog efter en forceret 
Slæderejse mod Nord paa den til saadanne Foretagender uheldigste 
Aarstid, og efter hans Død udrettede Expeditionen ikke synderlig 
mere. 
Halls Rejse havde ikke løst Problemet om Fordelingen af Land 
og Vand nord for Smith-Sund-Passagen, og det kgl. geografiske 
Selskab i London besluttede nu at gøre et energisk Forsøg paa at 
løse det. Clements R. Markham, der fremfor alle andre ivrede for 
at faa den engelske Expedition i Stand, udtalte sig saaledes om den- 
nes Opgaver: 
